PSL ดัชนี BDI พุ่ง หนุนผลงานปีนี้ฟื้นตัวเด่น แนะซื้อเป้า 15.5 บ.
PSL ดัชนี BDI พุ่ง หนุนผลงานปีนี้ฟื้นตัวเด่น แนะซื้อเป้า 15.5 บ.
11 ต.ค. 2560

บล.เอเชีย เวลท์ ระบุในบทวิเคราะห์วันนี้(11ต.ค.) ว่า บริษัท พรีเชียส ชิพปิ้ง จำกัด (มหาชน) หรือ PSL แนะซื้อราคาเป้าหมาย 15.50 บาท ผลประกอบการมีแนวโน้มฟื้นตัวชัดเจน คาดไตรมาส 3/2560 บริษัทจะพลิกจากขาดทุน 5 ล้านบาทในไตรมาส 2/2560 เป็นกำไรปกติ 178 ล้านบาทตามค่าระวางเรือ BDI เฉลี่ยในไตรมาส 3 ที่ปรับเพิ่มขึ้น 23% เทียบช่วงเดียวกันของปีก่อน
มองแนวโน้มอุตสาหกรรมเดินเรือเทกองยังเป็นบวกต่อเนื่องถึงปี 2561 จากเศรษฐกิจโลกที่ฟื้นตัวและนโยบายส่งเสริมการผลิตเหล็กคุณภาพสูงของจีน ทำให้คาดว่า PSL จะรายงานกำไรปกติที่ 295 ล้านบาทในปี 2560 เทียบกับขาดทุนปกติ 1,441 ล้านบาทในปี 2559